Diari Oficial de la Generalitat Valenciana


Sumari del DOGV 2003, del 14-04-1993 (1993/827641)

ORDRE de 23 de febrer de 1993, de la Conselleria d'Economia i Hisenda, per la qual acorda cedir l'ús de dues màquines llevaneu, marca Renault DG-300.10 (4x4) matricules CS-2523AB i CS-2959-AB, als ajuntaments de Villafranca del Cid i de Morella, respectivament.
---------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/23/(1)/dof/vci/html**

### Dades del document

Número de DOGV
:   2003

Data del DOGV
:   14-04-1993

Secció del DOGV
:   DISPOSICIONS GENERALS

Número del document
:   1993/827641


Data del document
:   23-02-1993

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Ordre de 23 de febrer de 1993, de la Conselleria d'Economia i Hisenda, per la qual acorda cedir l'ús de dues màquines llevaneu, marca Renault DG-300.10 (4x4) matrícules CS-2523-AB i CS-2959-AB, als ajuntaments de Villafranca del Cid i de Morella, respectivament.  
Els ajuntaments de Villafranca del Cid i de Morella van sol·licitar en la mateixa data 23 d'octubre de 1992 la cessió de sengles màquines Llevaneu propietat de la Generalitat Valenciana.  
El pla d'actuació davant el risc de nevades en la Comunitat Valenciana de 17 de setembre de 1992 recull en les seues previsions l'augment de la dotació de màquines Llevaneu de la Conselleria d'Obres Públiques, Urbanisme i Transports, i n'assigna dues als municipis de Villafranca del Cid i de Morella.  
La Direcció General d'Obres Públiques informa favorablement sobre aquesta cessió d'ús i la proposa amb data 3 de -novembre de 1992.  
Amb data 19 de novembre de 1992 la Conselleria d'Obres Públiques, Urbanisme i Transports i els ajuntaments de Villafranca del Cid i de Morella van firmar un protocol previ de cessió de les dues màquines Llevaneu a aquests ajuntaments, amb caràcter preliminar a la formalització de la cessió per la Conselleria d'Economia i Hisenda en tant que competent en matèria de vehicles.  
La cessió dels vehicles esmentats es considera necessària per la necessitat existent d'aturar els efectes dels talls de carreteres produïts per acumulació de neu en època hivernal, tenint en compte les característiques climàtiques i geogràfiques de les zones altes de la província de Castelló de les quals són el cap els ajuntaments cessionaris.  
Vist, en sentit ampli, el que disposen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, quant a la cessió gratuïta de béns per a fins d'utilitat pública i interès social.  
Vistes les competències que, en virtut del que disposa l'article 7 de la mateixa Llei de Patrimoni de la Generalitat Valenciana, corresponen a la Conselleria d'Economia i Hisenda, en matèria d'administració, defensa i conservació del Patrimoni de la Generalitat Valenciana,  
ORDENE  
Article primer  
Cedir als ajuntaments de Villafranca del Cid i de Morella, respectivament, l?ús de les màquines llevaneu marca Renault DG-300.10 (4x4) matricules CS-2523-AB i CS-2959-AB, destinades a les operacions de neteja i retirada de neu de les carreteres de les zones limítrofes.  
Article segon  
La cessió s'efectua per un termini de 10 anys, sempre que es complesca la finalitat assenyalada en l'article anterior, i transcorregut aquest termini es podrà mantenir la cessió durant la resta de vida útil del vehicle.  
La cessió es realitza amb les condicions següents:  
- L'ajuntament es farà càrrec de totes les despeses de conservació i manteniment, i també de les assegurances obligatòria i voluntària.  
- La cessió queda condicionada a la utilització del vehicle per a la destinació esmentada, en cas contrari s'haurà de produir la reversió a la Generalitat Valenciana de l?ús cedit.  
Article tercer  
Aquesta cessió es formalitzarà en la corresponent acta de Lliurament que serà subscrita per la persona en qui delegue l'ajuntament de Villafranca del Cid i el de Morella i pel Director General de Tributs i Patrimoni de la Conselleria d'Economia i Hisenda, el qual vetlarà pel compliment del termini i de les condicions de la cessió.  
València, 23 de febrer de 1993.  
El Conseller d'Economia i Hisenda   
ANTONI BIRLANGA CASANOVA


Còpia Permalink ELI